b"\n_START_ARTICLE_\nM/S Allure of the Seas\n_START_SECTION_\nRakentaminen\n_START_PARAGRAPH_\nYli 900 miljoonaa euroa maksanut risteilyalus tilattiin STX Finland Cruise osakeyhti\xc3\xb6lt\xc3\xa4 Turusta 31. maaliskuuta 2007. Sen k\xc3\xb6li laskettiin 31. maaliskuuta 2008 telakkanumerolla 1364 ja alus laskettiin vesille 20. marraskuuta 2009. Se aloitti koeajot 13. syyskuuta 2010 ja alus luovutettiin 28. lokakuuta yhdysvaltalaiselle Allure of The Seas Inc:lle, joka liputti aluksen Bahamaan kotisatamanaan Nassau. Aluksen operoinnista vastaa Royal Caribbean Cruise Limited._NEWLINE_Sisaraluksestaan poiketen Allure of the Seas'ssa oli uutena muun muassa 3D-elokuvateatteri, brasilialainen pihviravintola, Starbucks ja nakkis\xc3\xa4mpyl\xc3\xa4-ulkoilmaravintola._NEWLINE_Nyky\xc3\xa4\xc3\xa4n my\xc3\xb6s Oasis of the Seasilla on kyseiset palvelut.\n_START_SECTION_\nLiikenn\xc3\xb6intihistoria\n_START_PARAGRAPH_\nAlus l\xc3\xa4hti Turun telakalta 29. lokakuuta 2010 Yhdysvaltoihin. Alus varustettiin laskettavilla savuhormeilla, jotta siltojen alittaminen olisi mahdollista. Se alitti Ison Beltin sillan 30. lokakuuta, mist\xc3\xa4 se selvisi helposti vuoroveden ja aluksen liikkeen aiheuttaman painuman avulla. Se saapui 11. marraskuuta Port Evergladesiin, jossa sit\xc3\xa4 oli tuhatp\xc3\xa4inen joukko ihailijoita vastaanottamassa. Alus kastettiin virallisesti 28. marraskuuta, jolloin sen kummina oli prinsessa Fiona elokuvasta Shrek.\n_START_SECTION_\nOnnettomuuksia\n_START_PARAGRAPH_\nAlukselta putosi 3. helmikuuta 2012 Fort Lauderdalesta Meksikon Cozumeliin tehdyll\xc3\xa4 risteilyll\xc3\xa4 mereen 30-vuotias brittimies. Aluksen ollessa 20. huhtikuuta 2012 St. Maartenin ja Fort Lauderdalen v\xc3\xa4lill\xc3\xa4 syttyi konehuoneessa tulipalo, joka kuitenkin saatiin nopeasti sammumaan. Alus kykeni jatkamaan omin konein Fort Lauderdaleen."